b'\n_START_ARTICLE_\nJunior-VM i h\xc3\xa5ndbold (kvinder)\n_START_PARAGRAPH_\nJuniorverdensmesterskabet i h\xc3\xa5ndbold for kvinder er verdensmesterskabet i h\xc3\xa5ndbold for kvindelige U.20-landshold. Mesterskabet arrangeres af IHF og er afholdt hvert andet \xc3\xa5r siden 1977. De hidtil afholdte mesterskaber har v\xc3\xa6ret domineret af Sovjetunionen (7 titler), Rusland (4 titler) og Rum\xc3\xa6nien (2 titler). Danmark har vundet junior-VM \xc3\xa9n gang (i 1997) og har derudover tre anden- og tre tredjepladser.'